
DASAR PENULISAN MODUL UIS




Dasar Penulisan Modul UIS

	1. Pemilihan kursus
	a. Pemilihan kursus bagi penyediaan modul ditentukan oleh Pengurusan Fakulti/Pusat.
b. Setiap fakulti bersetuju untuk menyediakan 3 modul untuk setiap tahun mulai 2018.
Justifikasi: 
Sebagai galakan awal kepada pensyarah dan fakulti/pusat yang telah bersedia untuk menyediakan modul.


	
2. Pembiayaan kos mencetak modul
	a. Kos mencetak modul ditanggung sepenuhnya oleh penulis atau fakulti dan di putuskan oleh pihak Pengurusan Fakulti/Pusat.

b. Bayaran penjualan modul berdasarkan pre-order kepada pencetak. Jumlah cetakan modul berdasarkan jumlah pelajar bagi setiap semester.

c. Kos cetakan akan dibayar kepada pencetak selepas pelajar membuat pembayaran modul tersebut. Urusan pembayaran oleh pelajar di pantau oleh pihak Pengurusan Fakulti/Pusat.


i. Justifikasi: 
a. Mengelakan kos yang tinggi terhadap cetakan apabila jumlah unit yang diperlukan sedikit pada satu-satu masa cetakan.

b. Mengelakan stok/meminimakan pengurusan stok modul dan membolehkan modul dikemaskini dari masa kesemasa.

c. Berdasarkan pengalaman sedia ada diperingkat fakulti dengan pencetak.

	3. Royalti kepada UIS
	a. Royalti kepada UIS adalah berdasarkan  jumlah muka surat modul dan dibayar kepada UIS selepas jualan:
i. 100-200 muka surat                      = RM 2.00/unit yang terjual
ii. 201 muka surat dan ke atas       = RM 3.00/unit yang terjual
b. Jumlah modul yang dijual bagi setiap semester akan dilaporkan oleh pihak Pengurusan Fakulti/Pusat di akhir setiap semester berserta bayaran kepada pihak Penerbit UIS.
Justifikasi:

Kadar RM2.00/3.00 kepada UIS adalah hampir kadar 10% dari jumlah anggaran jumlah cetakan dan jualan modul.


	4. Penetapan harga jualan modul
	Harga siling ditetapkan berdasarkan jumlah muka surat seperti berikut;
i. 100 hingga 200 muka surat = Harga siling RM30.00
ii. 201 hingga 400 muka surat= Harga siling RM40.00
Justifikasi:
a. Mengawal harga modul yang dijual kepada pelajar
b. Mengambil kira kemampuan pelajar 

	5. Perjanjian Penerbitan dan Hak cipta

	a. Perjanjian penerbitan akan disediakan oleh Penerbit UIS (perjanjian antara penulis dengan Penerbit UIS).

b. Hak cipta modul menjadi hak milik Penerbit UIS selama 5 tahun dari cetakan yang pertama.

Justifikasi:
a. Melindungi kepentingan penulis dan UIS
b. Mengelakkan sebarang percanggahan




	6. Proses penerbitan (Pewasitan, penyuntingan dan bacaan pruf) dan percetakan.














	a. Bengkel bersetuju fakulti/pusat bertanggungjawab terhadap proses/SOP  berikut;
i. Kelulusan oleh Fakulti (Melalui Mesyuarat Pengurusan Fakulti/Pusat atau Jawatankuasa Penerbitan Fakulti)
ii. Format modul ditentukan oleh fakulti
iii. Pelantikan Penulis/panel penulis
iv. Pelantikan Pewasit, Penyunting dan Pembaca Pruf.
v. Bayaran kepada Pewasit, Penyunting dan Pembaca Pruf.
vi. Typesetting, design dan konsep modul
vii. Melantik Pencetak.
viii. Melaporkan stok dan jualan pada setiap akhir semester kepada Penerbit UIS.
b. Penerbit UIS akan bertanggungjawab terhadap proses berikut:
i. Templete format (isi kandungan wajib) akan disediakan oleh Penerbit UIS.
ii. Semakan akhir terhadap keseluruhan kandungan modul.
iii. Menyediakan halaman hak cipta.
iv. Memohon ISBN dan CIP.
v. Menyemak dan mengesahkan kualiti modul berdasarkan mock-up modul sebelum proses percetakan dibenarkan dengan mengunakan logo Penerbit UIS.
vi. Penyerahan manuskrip (modul) untuk semakan dan tindakan Penerbit UIS dalam tempoh 30 hari sebelum percetakan.
Justifikasi: 
a. Agihan tanggungjawab bagi melancarkan proses penerbitan.

	7. Serahan Wajib
	Naskah serahan wajib adalah dibawah tanggungjawab Penerbit UIS selaras dengan Polisi Penerbitan UIS pindaan 3, 2017 seperti berikut:
i. 5 unit kepada Perpustakaan Negara Malaysia
ii. 3 unit kepada Perpustakaan As-Syafi I (UIS) 
iii. 3 unit kepada penulis
iv. 2 unit kepada RMC/Penerbit UIS
v. 3 unit modul akan disumbangkan kepada fakulti yang bertanggungjawab. 

	8. Jumlah cetakan dan saiz cetakan
	a. Jumlah cetakan bergantung kepada jumlah pelajar bagi semester berkenaan bagi kursus yang menggunakan modul berkenaan (ditetapkan oleh fakulti/pusat)
b. Saiz modul (A4/B5) bergantung kepada kesesuaian modul dan kelulusan di peringkat fakulti. 
c. Standard kualiti minima adalah seperti monograf.

